EkBass/fiwiki-20250220-pages-articles huggingface dataset:
Vladimir Džanibekov

Vladimir Džanibekov (; s. 13. toukokuuta 1942 Iskandar, Uzbekistan) on entinen neuvostoliittolainen kosmonautti, joka teki viisi avaruuslentoa. Džanibekov syntyi Iskandarissa Taškentin alueella, Uzbekistanissa. Hän opiskeli vuodesta 1960 Leningradin yliopistossa fysiikkaa alkaen harrastaa lentämistä. Vuonna 1961 hän alkoi opiskella V. M. Komarovin sotilaslentokoulussa. Hän valmistui neljä vuotta myöhemmin ja toimi lennonopettajana Neuvostoliiton ilmavoimissa. Vuonna 1970 hänet valittiin kosmonautiksi. Džanibekov lensi Sojuz 27-, Sojuz 39-, Sojuz T-6-, Sojuz T-12- ja Sojuz T-13 -avaruusaluksilla. Hän vietti 145 vuorokautta avaruudessa ja teki 8,5 tuntia avaruuskävelyitä. Vuonna 1986 Džanibekov siirtyi avaruustoiminnasta politiikkaan Uzbekistanin neuvostotasavallassa vuoteen 1990 asti. Džanibekov on tehnyt avaruusaiheista taidetta, maalauksia. == Aiheesta muualla == *http://english.ohmynews.com/articleview/article_view.asp?article_class=4&no;=363760&rel;_no=1 *http://www.spacefacts.de/bios/cosmonauts/english/dzhanibekov_vladimir.htm *http://www.zarya.info/Diaries/StationsDOS/Salyut6Ex5.php *http://www.zarya.info/Diaries/StationsDOS/Salyut6Ex1.php *http://www.astronautix.com/astros/dzhbekov.htm *http://www.balloonlife.com/publications/balloon_life/9711/rtwretro9711.htm *http://groups.google.co.nz/groups?selm=9505221540.AA07052%40urania.harvard.edu *http://books.nap.edu/books/0309085489/html/index.html Luokka:Neuvostoliiton sankarit Luokka:Neuvostoliittolaiset avaruuslentäjät Luokka:Neuvostoliittolaiset poliitikot Luokka:Uzbekistanilaiset henkilöt Luokka:Vuonna 1942 syntyneet Luokka:Elävät henkilöt
Käsipallo kesäolympialaisissa 1976

Montreálin vuoden 1976 kesäolympialaisissa pelattiin käsipalloa sekä miehissä että naisissa. Neuvostoliitto voitti molemmat lajin kultamitalit. == Mitalistit == Sarja Kultaa Hopeaa Pronssia Miehet Aleksander Anpilogov Jevgeni Tšernišov Anatoli Fedjukin Valeri Gassi Vasili Iljin Myh’ailo Ištšenko Juri Kidjajev Juri Klimov Vladimir Kravtsov Serhi Kušnirjuk Juri Lahutyn Vladimir Maksimov Oleksander Rezanov Mykola Tomyn Romania Ștefan Birtalan Adrian Cosma Cezar Drăgăniță Alexandru Fölker Cristian Gațu Mircea Grabovschi Roland Gunesch Gabriel Kicsid Ghiță Licu Nicolae Munteanu Cornel Penu Werner Stöckl Constantin Tudosie Radu Voina Zdzisław Antczak Janusz Brzozowski Piotr Cieśla Jan Gmyrek Alfred Kałuziński Jerzy Klempel Zygfryd Kuchta Jerzy Melcer Ryszard Przybysz Henryk Rozmiarek Andrzej Sokołowski Andrzej Szymczak Mieczysław Wojczak Włodzimierz Zieliński Naiset Ljubov Berežnaja Ljudmyla Bobrus Aldona Česaitytė Tetjana Hluštšenko Larysa Karlova Marija Litošenko Nina Lobova Tetjana Makarets Ljudmyla Pantšuk Rafiga Šabanova Natalija Šerstjuk Ljudmila Šubina Zinajida Turtšyna Halyna Zah’arova Gabriele Badorek Hannelore Burosch Roswitha Krause Waltraud Kretzschmar Evelyn Matz Liane Michaelis Eva Paskuy Kristina Richter Christina Rost Silvia Siefert Marion Tietz Petra Uhlig Christina Voß Hannelore Zober Éva Angyal Mária Berzsenyi Ágota Bujdosó Klára Csíkné Zsuzsanna Kéziné Katalin Lakiné Rozália Lelkesné Márta Megyeriné Ilona Nagy Marianna Nagy Erzsébet Németh Amália Sterbinszky Borbála Tóth Harsányi Mária Vadászné == Mitalitaulukko == 1 2 0 0 2 2 0 1 0 1 Romania 0 1 0 1 3 0 0 1 1 0 0 1 1 == Lähteet == * Olympiamitalistitietokanta Olympic.org:issa 1976 Luokka:Kesäolympialaiset 1976
Natasha Kai

Natasha Kai (s. 22. toukokuuta 1983) on yhdysvaltalainen jalkapalloilija. Hän pelaa Sky Blue FC:ssä sekä Yhdysvaltain maajoukkueessa. Natasha Kai voitti olympiakultaa Pekingissä vuonna 2008. == Lähteet == Luokka:Havaijilaiset henkilöt Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Turkmenistanin ympäristöpolitiikka

Turkmenistanin ympäristöpolitiikkan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen. ==Kaspianmeri== Turkmenistan on Kaspianmeren rannalla. Kaspianmeri on maailman suurin järvi. 75 % virtaamasta on Volgasta, mutta yhteensä järveen laskee 130 jokea. Kansainvälinen viiden hallituksen välinen Teheranin sopimus: meriympäristönsuojelusopimus solmittiin 12. elokuuta 2006: Azerbaidžan, Iran, Kazakstan, Venäjä ja Turkmenistan. Tämä ja Kaspian ympäristöohjelma (Caspian Environment Programme) suojelevat merta uhkaavilta ympäristökriiseiltä. Ympäristöuhkiin sisältyy ylikalastus ja teollisuusjätteet. Sopimukseen sisältyvät kaviaarikiintiöt vuodesta 2007 ja rajoituksia saalistuksista.UNEP in 2006 s.17, 19, 59 ==Vesi== Afghanistan, Tadžikistan, Uzbekistan ja Turkmenistan pyrkivät ehkäisemään vesihuolto- ongelmia Amu Darya jokilaaksossa. ==Katso myös== * Kestävä kehitys alueittain ja maittain ==Aiheesta muualla== * Vital Caspian Graphics: Challenges Beyond Caviar UNEP ==Lähteet== Turkmenistan Ympäristöpolitiikka
Turkmenistanin energiapolitiikka

Turkmenistanin energiapolitiikka kertoo Turkmenistanin energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Turkmenistanilla on laajat maakaasuvarat. ==Kaasu== Turkmenistanissa räjähti merkittävä kaasuputki hämärissä olosuhteissa huhtikuussa 2009.HS 14.7.2009 A15 Turkmenistanin maakaasun ostajiin on sisältynyt Gazprom ja Naftogaz. Venäjä solmi pitkäaikaisia kaasusopimuksia vuonna 2008 korkeiden hintojen vallitessa Keski- Aasian maiden kanssa. Turkmenistanin kanssa on 25 vuoden kaasusopimus. Koska kysyntä laski vuonna 2009 Gazpromilla oli ylitarjontaa. Dayletbat-Dariyalyk- kaasuputki räjähti rikki 9. huhtikuuta 2009 Turkmenistanissa lähellä Uzbekistanin rajaa. Putkessa oli painetta, joka aiheutti räjähdyksen. Putki on rakennettu vuonna 1979. Kaasu lakkasi virtaamasta Turkmenistanista Venäjälle eikä putkea ollut korjattu ainakaan vielä 24. huhtikuuta 2009. Keski-Aasiasta kulkee neuvostoaikana rakennettu öljyputki ja kaasuputki Venäjän kautta Eurooppaan Slovakiaan ja Puolaan. Turkmenistanista on rakenteilla kaasuputki Uzbekistanin ja Kazakstanin kautta Kiinaan. Kazakstan sopi huhtikuussa 2009 kazakstanilaisen energiayhtiön myynnistä kiinalaiselle energiayhtiölle. Kazakstanista Kaspianmereltä on suunniteltu öljyputki Kiinan suuntaan. ==Katso myös== * Kestävä kehitys alueittain ja maittain * Turkmenistanin ympäristöpolitiikka ==Lähteet== Energiapolitiikka Turkmenistan
Fausto Gresini

Fausto Gresini (23. tammikuuta 1961 ImolaMotorbike search engine – 23. helmikuuta 2021Il team annuncia: Fausto Gresini ci ha lasciato ) oli italialainen ratamoottoripyöräilijä ja tallipäällikkö. Hän voitti kaksi 125cc- luokan maailmanmestaruutta vuosina 1985 ja 1987. Gresini ajoi molemmat mestaruutensa Garellilla. Tallipäällikkönä Gresini toimi MotoGP-sarjassa. Gresini aloitti ammattilaisuransa vuonna 1979. 125-kuutioisten MM-sarjaan hän siirtyi vuonna 1983.Profiili MotoGP.comissa Ensimmäinen osakilpailuvoitto tuli seuraavalla kaudella ja kokonaispisteissä hän oli kolmas. Gresinin uran ensimmäinen maailmanmestaruus tuli kaudella 1985. Seuraavalla kaudella hän oli MM-sarjan toinen. Uran toinen maailmanmestaruus tuli vuonna 1987 ylivoimaisella esityksellä. Gresini voitti 11 osakilpailusta kymmenen ja viimeinen osakilpailu päättyi ulosajoon. Kolmen heikomman kauden jälkeen Fausto Gresini pääsi jälleen osakilpailuvoittojen makuun kausilla 1991 ja 1992, kun hän oli siirtynyt ajamaan Hondalla. Gresini lopetti uransa kauden 1994 jälkeen. Ajajauran jälkeen Fausto Gresini perusti joulukuussa 1996 omaa nimeään kantavan kilpatallin Gresini Racing, joka ajoi alkuun Hondan moottoripyörillä. Japanilainen Daijirō Katō ajoi tallille vuonna 2001 maailmanmestaruuden 250-kuutioisten sarjassa. Seuraavalle kaudelle Katō ja Gresini Racing pääsi MotoGP-sarjaan. Gresinin talli on ajanut MotoGP-luokan lisäksi muun muassa Moto2- ja Moto3-sarjoissa. Tallista tuli vuonna 2015 Aprilian virallinen talli, mutta joulukuussa 2020 Gresini ilmoitti, että talli palaa itsenäiseksi vuonna 2022. Gresini sairastui joulukuussa 2020 covid-19-sairauteen ja joutui 27. joulukuuta sairaalaan. Hänet siirrettiin Bolognaan, missä hänet vaivutettiin koomaan. Gresini näytti alkaneen toipua tammikuussa, jolloin hänet herätettiin. SARS-CoV-2-viruksen aiheuttama keuhkokuume heikensi kuitenkin hänen kuntoansa, ja hänet nukutettiin helmikuussa uudestaan koomaan. Gresini kuoli 23. helmikuuta taisteltuaan noin kahden kuukauden ajan koronaviruksen aiheuttamaa sairautta vastaan. ==Saavutukset== ===Kuljettajana=== ====50cc-luokka==== *Italian mestaruussarjan toinen 1984 ====125cc-luokka==== *Maailmanmestaruus 1985 ja 1987 *MM-sarjan toinen 1986, 1991 ja 1992 *MM-sarjan kolmas 1984 *21 osakilpailuvoittoa, 15 kakkossijaa, 11 kolmossijaa *Italian mestaruussarjan toinen 1983 ja 1985 *Italian mestaruussarjan kolmas 1984 ===Tallipäällikkönä=== ====250cc-luokka==== *Daijirō Katō maailmanmestari 2001 *Loris Capirossi MM-sarjan kolmas 1999 *Daijirō Katō MM-sarjan kolmas 2000 *Roberto Rolfo MM-sarjan kolmas 2002 ====500cc-luokka==== *Sete Gibernau MM- sarjan toinen 2003 ja 2004 ==Lähteet== ==Aiheesta muualla== * Gresini Racingin kotisivut Luokka:Italialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1961 syntyneet Luokka:Vuonna 2021 kuolleet
Susan Atkins

Susan Denise Atkins (7. toukokuuta 1948 – 24. syyskuuta 2009) oli yhdysvaltalainen murhaaja. Hän oli kulttijohtaja Charles Mansonin seuraaja, joka osallistui elokuvanäyttelijä Sharon Taten ja usean muun ihmisen murhaan vuonna 1969. == Lapsuus ja nuoruus == Atkins kasvoi keskiluokkaisen kolmilapsisen perheen keskimmäisenä lapsena Pohjois-Kaliforniassa. Hänen äitinsä kuoli syöpään vuonna 1963, minkä jälkeen perheen elämä oli hyvin rikkonaista. Atkins oli kouluaikoina hiljainen ja itsetietoinen tyttö, joka kuului paikalliseen kristilliseen kuoroon. Atkins jätti lukion kesken 18-vuotiaana ja lähti San Franciscoon, jossa hän elätti itsensä sihteerinä, toimiston juoksutyttönä ja stripparina. Hän tapasi Charles Mansonin vuonna 1967, kun Manson oli soittamassa kitaraa kommuunissa, jossa Atkins asui usean ystävänsä kanssa. Kun kommuuni ratsattiin muutamaa viikkoa myöhemmin, ja Atkins jäi kodittomaksi, Manson pyysi häntä liittymään ryhmäänsä. Manson antoi hänelle lempinimen Sadie Mae Glutz. Kasvava ”Mansonin perhe” asettui oleskelemaan Spahn Ranchille San Fernando Valleyssa. Atkins synnytti 7. lokakuuta 1968 pojan, jolle annettiin nimi Zezozose Zadfrack Glutz. Atkins menetti oikeutensa lapseen saatuaan tuomion murhasta, ja lapsi on adoptoitu ja nimetty uudelleen. Atkins ei ollut yhteydessä poikaansa vangitsemisensa jälkeen. == Taten murha ja elinkautinen vankeus == ”Mansonin perhe” murhasi kesällä 1969 kaikkiaan yhdeksän ihmistä, joista tunnetuin oli elokuvaohjaaja Roman Polańskin silloinen vaimo, näyttelijä Sharon Tate. Atkins myönsi puukottaneensa Taten kuoliaaksi, mutta myöhemmin Charles ”Tex” Watson tunnusti tehneensä varsinaisen surmatyön Atkinsin pitäessä Tatea aloillaan. Atkins myös kirjoitti uhrien verellä surmapaikan seinään sanan ”Pig” (sika). Atkins tuomittiin kuolemaan murhasta, mutta rangaistus muutettiin elinkautiseksi vankeusrangaistukseksi, koska Kalifornian korkein oikeus otti kuolemanrangaistuksen väliaikaisesti pois käytöstä ennen tuomion täytäntöönpanoa. Atkins oli vangittuna Kaliforniassa 1. lokakuuta 1969 alkaen, ja hänen pyyntönsä päästä ehdonalaiseen hylättiin 17 kertaa. Atkinsilla todettiin vuonna 2008 aivokasvain. Hänen viimeinen kuulemistilaisuutensa ehdonalaiseen pääsyn yrittämiseksi oli 2. syyskuuta 2009. Atkinsin anomus ehdonalaiseen hylättiin keskiviikkona 2. syyskuuta 2009. Hän kuoli 24. syyskuuta 2009. ==Lähteet== Luokka:Yhdysvaltalaiset murhaajat Luokka:Yhdysvaltalaiset elinkautisvangit Luokka:Amputoidut henkilöt Luokka:Vuonna 1948 syntyneet Luokka:Vuonna 2009 kuolleet
Urquinaonan metroasema

Urquinaona on vuonna 1926 avattu Barcelonan metron linjojen 1 ja 4 asema. Asema sijaitsee Plaça Urquinaona -aukion alla aivan kaupungin keskustassa, ja se on yksi Barcelonan metroverkoston vilkkaimmista. == Lähteet == == Aiheesta muualla == *Urquinaonan asema Trens de Catalunya -sivustolla Luokka:Barcelonan metroasemat
Harri Rantanen (näyttelijä)

Harri Orjo Olavi Rantanen (3. syyskuuta 1946 Helsinki – 12. joulukuuta 2020 Tampere)Kuolinilmoitus, Harri Orjo Olavi Rantanen, Aamulehti, 2021, No 16, sivu 45, julkaistu 17.1.2021 oli suomalainen näyttelijä. Rantanen oli Tampereen Työväen Teatterin pitkäaikainen näyttelijä. Hän näytteli myös muun muassa televisiosarjoissa Tankki täyteen (1978), Luonnonmukainen rakastaja (1992) ja Metsolat (1993–1995) sekä elokuvissa Kujanjuoksu (1971) ja Petos (1988). == Lähteet == == Aiheesta muualla == * Luokka:Suomalaiset näyttelijät Luokka:Vuonna 1946 syntyneet Luokka:Vuonna 2020 kuolleet
Vesakkomyrkky

Vesakkomyrkky eli vesakontorjunta-aine on myrkky, jota ruiskutetaan nuorten lehtipuiden ja pensaiden tappamiseksi. Ruiskutetut kasvit pudottavat lehtensä ja kuolevat. Vesakkomyrkytyksillä pyritään lisäämään havumetsän kasvua lehtipuiden kustannuksella,Torjunta-aineet Ympäristö.fi tai pitämään maisemia avarina esimerkiksi rauta- ja moottoriteiden varsilla, missä vesakoituminen voi lisätä hirvikolareiden määrää.Hämeen tiepiirin riistaeläinselvitys 2003 Esimerkki vesakontorjunta-aineesta on glyfosaatti.Torjunta-aineet Metla == Lähteet == Luokka:Kasvintorjunta-aineet
Waqf

Waqf (), wakf, waafSergejeff, 2019, s. 112 tai awqafLapidus 2022, s. 217 on uskonnollinen säätiö islamilaisessa maailmassa. Waqfia perustettaessa sen varat määrättiin johonkin hyväntekeväisyyskäyttöön. Waqf muistuttaa englantilaista trust-järjestelyä, ja jotkut pitävät sitä ristiretkien aikana islamilaisesta maailmasta tuotuna kopiona. == Waqfin rakenne == Waqf on trustin tavoin toisen henkilön eduksi hallittu varallisuuskokonaisuus. Sillä on * asettaja (waqif), * edunvalvoja tai toimeenpanija (mutawali), joka on omaisuuden muodollinen omistaja sekä * edunsaajat, jotka ovat omaisuuden asiallisia omistajia. Waqfin tarkoituksena saattoi olla moskeijan, sairaalan, vesikaivon tai myöhemmin myös uskonoppineita kouluttavan madrasan ylläpito.Brentjes, 2016, s. 143 == Waqfin taustaa == Säätiöiden saama suuri suosio johtui siitä, että abbasidihallitsijat alkoivat takavarikoida upporikkaiksi paisuneiden perheiden omaisuutta. Kun omaisuus säätiöitiin, se oli turvassa takavarikolta, eikä sitä saanut edes verottaa. Säätiöt olivat siten yhtiöitettyä ja tallennettua yksityisomaisuutta. Ratkaisumalli heikensi valtakunnan veropohjaa. Säätiö teki mahdolliseksi lahjoittajan hallita omaisuuttaan kuolemaansa asti ja siirtää kontrolli sitten jälkeläisilleen.Lapidus 2022, s. 229 Säätiö myös suojasi omaisuutta hajoamiselta perinnönjaossa. Säätiön varjoa voitiin käyttää tulojen siirtämiseen omille perillisille, ja sen avulla voitiin suojata tyttärien toimeentulo.Lapidus 2022, s. 217 1700-luvun Aleppossa naiset olivat lahjoittajina 30-40 prosentissa säätiöitä.Lapidus 2022, s. 359 Myöhäisen islamilaisen tiedon mukaan ylhäisönainen Fatima al-Fihri perusti 859 Al- Karaouinen moskeijan isältä perimillään rahoilla. Kyse oli mahdollisesti omaisuuden säätiöimisestä. Islamin laki waqfeista otettiin käyttöön 900-luvulla. Lain ansiosta sairaaloiden määrä moninkertaistui nopeasti ja 1000-luvulla jokaisessa islamilaisessa kaupungissa oli useita sairaaloita. Waqfit kustansivat sairaaloiden kulut kattaen lähes kaiken ylläpidon palkoista ja tarvikkeista kunnossapitoon. Säätiöt rahoittivat myös lääkäreiden koulutuksesta vastaavia kouluja. == Lähteet == * * * === Viitteet === Luokka:Hyväntekeväisyys Luokka:Islamilaiset käsitteet Luokka:Osmanien valtakunta sr:Вакуф tr:Vakıf (hukuk)
Izmajil

Izmajil (, ven. ja , , ; suom. myös Ismail ja Izmail) on historiallinen kaupunki Tonavan varrella Odessan alueella Lounais-Ukrainassa. Kaupunki sijaitsee 245 kilometriä aluekeskus Odessasta lounaaseen. Mustallemerelle on 80 kilometriä. Ukrainan tilastokeskus arvioi kaupungin asukasluvuksi 70 731 (2021; 73 007 vuonna 2013). Vuoden 2001 väestönlaskennan mukaan Izmajilin väkiluku oli 85 098 as., joista 43 % oli etnisesti venäläisiä, 38 % ukrainalaisia, 10 % bulgarialaisia ja 4 % moldovalaisia. Se on myös Izmajilin piirin (51 997 as., 2013) hallinnollinen keskus; sittemmin kesällä 2020 piiriä laajennettiin Ukrainan aluehallintouudistuksen yhteydessä liittämällä siihen myös Izmajilin kaupunki ja naapuripiirejä. Izmajil on Ukrainan suurin satama Tonavalla (Izmajilin satama). Kaupungissa on myös rautatieasema ja lentoasema. Se on myös elintarviketeollisuuden keskus ja alueellinen turistikohde. Kaupunkiin johtaa valtatie M15 ja siellä on lentoasema. Ukrainan laivastolla ja Ukrainan merivartiostolla on siellä tukikohta. == Historiaa == Vuonna 1979 kaupungin lähistöltä Matroskan kylästä löytyi ihmisasutuksen jälkiä ajalta 5000 eaa. Kaupungin perustivat genovalaiset kauppiaat 1100-luvulla ja se sai nimensä myöhemmiltä omistajiltaan osmaneilta. Kaupunki toimi usein tapahtumapaikkana Venäjän ja Turkin välisissä sodissa. Venäjä valtasi kaupungin 1809 ja se liitettiin Venäjään laillisesti Bukarestin rauhassa 1812. Myöhemmin 1800-luvulla se liitettiin Moldovan ruhtinaskuntaan Venäjän hävittyä Krimin sodan, mutta Venäjä valtasi sen takaisin 1878. Venäjän vallankumouksen aikana Romania miehitti alueen ja liitti sen maahansa 1918. Toisen maailmansodan jälkeen se liitettiin tällä kertaa Neuvostoliittoon osaksi Ukrainan sosialistista neuvostotasavaltaa. Vuodesta 1991 Izmajil on ollut osa Ukrainaa. Taking of Izmail.jpg|Ismailin taistelu joulukuussa 1790. 2\. Ismail Catedrala orasului cu Monumentul Regelui Ferdinand I.jpg|Keskustaa 1930-luvun alussa. PokrovCathedralIzmail.jpg|Pyhän neitsyeen sovituksen katedraali Izmajilissa. ==Lähteet== == Aiheesta muualla == * Izmajil (artikkeli Ukrainan historian tietosanakirjassa) (history.org.ua) * Kaupungin ja alueen esittelyä Luokka:Odessan alueen kaupungit Luokka:Izmajilin piiri
Ismail

Ismail voi tarkoittaa seuraavia: ==Paikkakunta== * Izmajil, kaupunki Ukrainassa, vanh. Ismail == Henkilöitä == === Uskonnolliset hahmot === * Ismail () on Abrahamin esikoispoika Koraanissa, josta suomenkielisessä Raamatussa käytetään nimeä Ismael. === Hallitsijoita === * Isma'il I (1487–1524), Persian šaahi 1501–1524, Safavidien dynastian perustaja * Ismail Bey, nogaiden ordan kaani 1555–1564 * Ismail ibn Sharif, Ismail Verenhimoinen (1646–1727), Marokon sulttaani 1672–1727. * Ismail pašša (1830–1895), Egyptin kediivi 1863–1879 * Ismail (1894–1981), malesialainen Johorin sulttaani 1959–1981 * Mahmud Iskandar Ismail (1932–2010), Malesian kuningas 1984–1989, Johorin sulttaani 1981–2010 * Ibrahim Ismail (s. 1958), malesialainen nykyinen Johorin sulttaani === Muita, Ismail etunimenä === * Ismail Abilov (s. 1951), bulgarialainen vapaapainija * Ismail Ahmed Ismail (s. 1984), sudanilainen keskimatkojen juoksija * Ismail Ahmed Kadar Hassan (s. 1987), djiboutilais- ranskalainen jalkapalloilija * Ismaïl Aissati (s. 1988), marokkolainen jalkapalloilija * Ismail al-Azhari (1900–1969), Sudanin presidenttineuvoston johtaja ja valtionpäämies 1965–1969 * Ismail Azzaoui (s. 1998), marokkolais- belgialainen jalkapalloilija * İsmail Cem (1950–2007), turkkilainen poliitikko ja ministeri * İsmail Enver, Enver pašša (1881–1922), turkkilainen kenraali ja sotaministeri * İsmail Erez (1919–1975), turkkilainen diplomaatti * Ismail Ertug (s. 1975), saksalainen poliitikko ja europarlamentaarikko * Ismail al- Faruqi (1921–1986), palestiinalais-yhdysvaltalainen filosofi * Ismail Gasprinski (1851–1914), krimintataarilainen toimittaja, kirjailija, julkaisija, opettaja ja poliitikko * Ismail al-Ghoul (1997–2024), palestiinalainen toimittaja ja sotakirjeenvaihtaja * Ismail Omar Guelleh (s. 1947), Djiboutin presidentti * Ismail Gulgee (1926–2007), pakistanilainen taidemaalari ja kuvanveistäjä * Isma’il Haniyya (1962–2024), palestiinalaisten pääministeri * Ismail Jakobs (s. 1999), senegalilainen jalkapalloilija * Ismail Kadaré (1936–2024), albanialainen kirjailija * Ismail Mire (1862–1950), somalialainen ratsuväen komentaja ja runoilija * İsmail Nezir (s. 2003), turkkilainen aitajuoksija * Ismail Qemali (1844–1919), Albanian kansallisen liikkeen johtaja * İsmail Ogan (1933–2022), turkkilainen vapaapainija ja olympiavoittaja * Ismaïl Sghyr (s. 1972), marokkolais-ranskalainen kestävyysjuoksija * Ismail Sabri Yaakob (s. 1960), Malesian pääministeri * İsmail Yüksek (s. 1999), turkkilainen jalkapalloilija === Ismail sukunimenä === * Abaas Ismail (s. 1998), suomalainen jalkapalloilija * Adel Ibrahim Ismail (s. 1951), egyptiläinen koripalloilija * Atik Ismail (s. 1957), suomalainen jalkapalloilija * Florijana Ismaili (1995–2019), sveitsiläinen jalkapalloilija * Ismail Ahmed Ismail (s. 1984), sudanilainen keskimatkojen juoksija * Sherif Ismail (s. 1955), Egyptin pääministeri 2015–2018
Viimeinen silta yli Reinin

Viimeinen silta yli Reinin on John Guillerminin ohjaama tosipohjainen sotaelokuva vuodelta 1969. Yhdysvaltalainen elokuva kertoo amerikkalaisyksiköstä, joka yrittää vallata viimeisen ehjän sillan Reinin yli Saksaan toisen maailmansodan loppuvaiheissa. == Rooleissa == == Kuvaukset == Elokuva kuvattiin Tšekkoslovakiassa Vltavajoen varrella sijaitsevassa Davlessa, jossa oli elokuvaan sopiva siltarakennelma. Kuvausten aikana Varsovan liiton joukot tunkeutuivat maahan ja kuvausryhmä joutui poistumaan takseilla maasta pois. Robert Vaughn toimi kertojana BBC:n radiokuunnelmassa Solo behind the Iron Curtain, joka kertoo elokuvan kuvauksista 1968.BBC Radio 4 Programmes ==Arvioita== Video-oppaassa vuodelta 1994 Markku Salmi sanoo elokuvaa tutuilla näyttelijöillä miehitetyksi perinteiseksi sotakuvaksi ja antaa sille kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever suosittelee elokuvaa vain sotafilmiharrastajille ja antaa sille kaksi ja puoli tähteä neljästä.The Bridge at Remagen, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ==Lähteet== ==Aiheesta muualla== * * Allmovie: The Bridge at Remagen * Illustrated article on the Bridge at Remagen at 'Battlefields Europe' Luokka:John Guillerminin ohjaamat elokuvat Luokka:Toiseen maailmansotaan pohjautuvat elokuvat Luokka:Vuoden 1969 yhdysvaltalaiset elokuvat
Richard Murdoch

Richard Bernard Murdoch (6. huhtikuuta 1907 Keston, Kent – 9. lokakuuta 1990) oli brittiläinen näyttelijä. BBC:n radiokomediassa The Men from the Ministry Murdoch esitti Richard Lambia koko sarjan ajan 1962–1977. Muita radiorooleja hänellä oli muun muassa sarjoissa Much Binding-in-the-Marsh ja Band Wagon. Murdoch esiintyi myös useissa elokuvissa, televisiosarjoissa ja teatterirooleissa. Hän toimi myös kertojana Muumien maailma -animaatiosarjan brittiläisessä versiossa. ==Lähteet== Luokka:Brittiläiset näyttelijät Luokka:Brittiläiset radionäyttelijät Luokka:Vuonna 1907 syntyneet Luokka:Vuonna 1990 kuolleet
CanJet

CanJet oli kanadalainen halpalentoyhtiö. Yhtiö lensi ainoastaan tilauslentoja Kanadaan, Yhdysvaltoihin ja Länsi-Intiaan. Yhtiön kotipaikka oli Halifax Stanfieldin kansainvälinen lentoasema, Enfieldin kaupungissa, Nova Scotian provinssissa. CanJetin omisti I.M.P. Group International Inc. Sen palveluksessa oli vuoden 2007 maaliskuussa 572 työntekijää. 10. syyskuuta 2006 saakka yhtiö lensi säännöllisesti 15 reittikohteeseen Kanadassa, jonka jälkeen yhtiö lensi ainoastaan tilauslentoja. CanJetin laivasto koostui viidestä Boeing 737-800 -lentokoneesta. Yhtiö lopetti lentonsa 1. syyskuuta 2015. Sillä oli tuolloin laivastossaan enää yksi lentokone. == Lähteet == Luokka:Entiset kanadalaiset lentoyhtiöt Luokka:Halpalentoyhtiöt
Javier Culson

Javier Culson Pérez (s. 25. heinäkuuta 1984) on puertoricolainen 400 metrin aitajuoksija. Culson saavutti Ibero-Amerikan mestaruuskilpailuissa 2006 kultaa 400 metrin aitajuoksussa ja hopeaa 4 × 400 metrin viestissä. Kesäuniversiadeissa 2007 hän sijoittui 400 metrin aitajuoksussa kolmanneksi. Osakan MM-kilpailuissa 2007 ja Pekingin olympialaisissa 2008 hän selviytyi välieriin. Berliinin MM-kilpailuissa 2009 hän sijoittui toiseksi maansa ennätyksellä 48,09 s. Hän voitti samana vuonna Keski-Amerikan ja Karibian mestaruuden ajalla 48,51. Hän paransi maansa ennätystä lukemiin 47,72 Poncessa 8. toukokuuta 2010. Maanosien cupissa 2010 hän sijoittui toiseksi. Daegun MM- kilpailuissa 2011 hän sai hopeaa ajalla 48,44. Lontoon olympialaisissa 2012 hän sai pronssia ajalla 48,10. Moskovan MM-kilpailuissa 2013 hän oli kuudes ja maanosien cupissa 2014 kolmas. Culson saavutti Toronton Pan-Amerikan kisoissa 2015 hopeaa ajalla 48,67. Hän karsiutui välierissä Pekingin MM-kilpailuissa 2015. Rio de Janeiron olympialaisissa 2016 hänet hylättiin loppukilpailussa. Lontoon MM-kilpailuissa 2017 hän karsiutui alkuerissä. Culson on 198 senttimetriä pitkä. ==Lähteet== * * ===Viitteet=== Luokka:Puertoricolaiset 400 metrin aitajuoksijat Luokka:Puertoricolaiset olympiamitalistit Luokka:Vuonna 1984 syntyneet Luokka:Elävät henkilöt
Skyservice

Skyservice oli kanadalainen lentoyhtiö. Se lensi ainoastaan tilauslentoja Kanadaan, Yhdysvaltoihin, Länsi-Intiaan, Israeliin ja Eurooppaan. Yhtiön kotipaikka oli Etobicoken kaupungissa, Ontarion provinssissa. Yhtiön palveluksessa oli yli 1 200 työntekijää, ja sen laivasto koostui muun muassa A320- ja Boeing 757 -lentokoneista. Skyservice joutui selvitystilaan 31. maaliskuuta 2010 ja lopetti toimintansa. == Lähteet == Luokka:Entiset kanadalaiset lentoyhtiöt
DFM

DFM on lyhenne sanoista Design for Manufacturing. Tuotteen valmistettavuus, DFM, ja kokoonpantavuus, DFA, ovat tulleet olennaiseksi osaksi tuotesuunnittelua teollisuusrobotiikan ja automaation kehittymisen myötä. Jo yli 50 vuotta sitten useissa tuotantolaitoksissa tehtiin isoja investointeja kokoonpanoautomaatioon, mutta usein huonolla menestyksellä. Suuri osa ongelmista oli peräisin tuotteiden liian vaikeista konstruktioista, koska automaation rajoituksia ei otettu huomioon. DFM keskittyy niihin asioihin, joilla pyritään yksinkertaistamaan tuotteen valmistusta. Yksi tärkeimmistä tekijöistä on erilaisten komponenttien määrän minimoiminen. Muita tekijöitä on esimerkiksi turhan toleroinnin välttäminen, valmistuksen aikaisten kiinnityssuuntien standardointi jne. DFA Design for Assembly keskittyy tuotteen kokoonpantavuuteen. Olennaisia asioita ovat kokoonpanon suuntien minimointi sekä kiinnitysosien standardointi ja yksinkertaistus. Tuote on kokoonpantavissa robotilla jos sen voi koota yhdellä kädellä silmät kiinni. Luokka:Teollisuus luokka:suunnittelu ja innovaatio
Prjažka

Prjažka (; vuoteen 1753 saakka Tšuhonskaja retška, Чухо́нская ре́чка) on Nevan suuhaara Pietarissa Venäjällä. Prjažka saa alkunsa Moikasta 400 metriä ennen sen suuta ja laskee Salnobujanski-kanavan kautta Suureen Nevaan. Joen pituus on 1,32 kilometriä. Leveys vaihtelee 20–30:n ja syvyys 1–2,8 metrin välillä. Entinen nimi viittaa inkerinsuomalaisiin ja nykyinen joen varrella sijainneisiin kehräämöihin. Joen ylittää kolme siltaa. 1700-luvun lopusta lähtien sen rannoille rakennettiin tehdasrakennuksia ja asuintaloja. Suhanovin talo (numero 50) on myöhäisen klassismin muistomerkki. Schröderin talo Volodja Jermakin kadun kulmassa (numero 34b) edustaa koristeellista jugendia. Prjažkan rantakadun ja Dekabristien kadun kulmatalossa asui vuosina 1912–1921 runoilija Aleksandr Blok. Vuodesta 1980 lähtien siellä toimii hänelle omistettu kotimuseo. ==Lähteet== Luokka:Pietarin joet ja kanavat Luokka:Nevan alue Luokka:Suuhaarat
Krjukovin kanava

thumb|250px|Krjukovin kanavaa ja Pyhän Nikolaoksen katedraalin kellotapuli Pietarissa. Krjukovin kanava () on Fontankan ja Moikan yhdistävä kanava Pietarissa Venäjällä. Sen pituus on 1015 metriä. Kanava alittaa Sadovaja- kadun, Rimski-Korsakovin prospektin ja Dekabristien kadun, ohittaa Gribojedovin kanavan, Moikan ja yhtyy Työn aukiolla Amiraliteetin kanavaan. Nevan ja Moikan välinen osuus kaivettiin vuosina 1719–1720. Kanava sai nimensä sen rakentajan Semjon Krjukovin mukaan. Vuosina 1782–1787 sitä jatkettiin Fontankaan saakka. Vuosina 1801–1807 rakennettiin graniittiset rantakadut. Vuonna 1847 Nevan ja Amiraliteetin kanavan välinen osuus korvattiin putkijohdolla. Kanavan ylittää kuusi siltaa. Sen varrella sijaitsee Pyhän Nikolaoksen merikatedraali, Mariinski-teatteri ja Uuden Hollannin varastoalue. Nykyään kanavan vastarannalle rakennetaan Mariinski-teatterin uutta näyttämöä. ==Lähteet== == Aiheesta muualla == Luokka:Pietarin joet ja kanavat Luokka:Nevan alue
Teofilo Folengo

Teofilo Folengo (alkuaan Girolamo Folengo, 8. marraskuuta 1491 Mantova, Italia – 9. joulukuuta 1544 lähellä Bassano Campesea Venetsian tasavallassa)New encyclopædia Britannica, Encyclopædia Britannica Inc. 2003, ISBN 0-85229-961-3. oli italialainen runoilija, joka kirjoitti salanimellä Merlinus Cocajus eli Merlino Coccaio. Hänen tärkein teoksensa on runosatiiri Baldus, jonka hän kirjoitti benediktiinimunkkina ollessaan. Teos on eepossarja, joka 1517 julkaistiin 17-osaisena ja 1521 25-osaisena.Otavan iso tietosanakirja, Otava 1960–1965. Sarja kertoo talonpoikaisen sankarin , Balduksen, seikkailuista. Baldus on keskiaikaisen sankarin Rolandin Rinaldo-serkun jälkeläinen. Teoksessaan hän ivasi Kaarle Suurta, astrologiaa, magiaa ja ritarirunoutta käyttäen heksametreissaan latinan ja italian sekoitusta, jota kutsutaan makaronilatinaksi. Folengon makaronilyriikka sai joukon jäljittelijöitä, mutta he eivät yltäneet kuuluisuuteen esikuvansa lailla. Folengon muutkin teokset edustavat makaronilyriikkaa. Moschea ivasi romanttisia runoja, Zanitonella (1521) paimenrunoutta ja Orlandino (1526) munkkeja, pappeja ja talonpoikia. Chaos del Triperuno (1526) kertoo runoilijasta itsestään ja hänen uskonnollisesta kääntymyksestään.Iso tietosanakirja, Otava 1931–1939. Folengo ryhtyi melko nuorena miehenä munkiksi ja otti samalla käyttöönsä nimen Teofilo Folengo, jolla hänet parhaiten tunnetaan. Noin vuonna 1525 hän erosi munkkikunnasta ja jätti luostarielämän. Vuoden 1530 jälkeen hän eli erakkona lähellä Sorrentoa, mutta liittyi 1534 benediktiiniveljeskuntaan, jossa pysyi kuolemaansa asti. ==Lähteet== Luokka:Italialaiset runoilijat Luokka:Vuonna 1491 syntyneet Luokka:Vuonna 1544 kuolleet
The Dream Team (piraattiryhmä)

The Dream Team (TDT) oli PC-pelien parissa toiminut kräkkeriryhmä. 1990-luvun alkupuolella se oli pari vuotta yksi aktiivisimmista PC-pelien kopiosuojauksia murtaneista piraattiryhmistä. TDT:n historia alkoi ilmeisesti Kaos-nimisestä demoryhmästä Ruotsissa vuonna 1988. Seuraavana vuonna nimensä The Dream Teamiksi muuttanut ryhmä ryhtyi murtamaan kopiosuojauksia noin vuonna 1990 yhdysvaltalaisen The Humble Guysin inspiroimana. 1990-luvun alussa se oli hetken aikaa liitossa muun muassa Tristar & Red Sector Incorporatedin ja Amiga-ryhmä Skid Row'n kanssa. Lähinnä eurooppalaisista ja yhdysvaltalaisista jäsenistä koostunut TDT oli todennäköisesti aktiivisimmillaan vuosina 1992-1993\. Tämän jälkeen sen toiminta alkoi hiipua, kun ryhmän johtohahmo, Hard Core, halusi lopettaa ja keskittyä elämäänsä. Hard Coren jätettyä TDT:n vuonna 1994 muutamat sen jäsenet yrittivät pitää toimintaa yllä, mutta parin vuoden sisällä TDT käytännössä katosi. == Lähteet == == Aiheesta muualla == * The Dream Team Pouet.net-sivustolla * The Dream Teamin nfo-tiedostoja Luokka:Demoryhmät Luokka:Piraattiryhmät
Andienpiikkipyrstö

Andienpiikkipyrstö (Leptasthenura andicola) on Etelä-Amerikassa Andeilla elävä orneeroihin kuuluva varpuslintu. == Koko ja ulkonäkö == Kooltaan andienpiikkipyrstö on 16–17 cm. Lajin vatsa ja selkä ovat voimakkaasti ruskean ja valkoisen raidalliset. Raidoitus eroaa hieman alalajeittain. Päälaki on harmaanruskea ja päässä on leveä valkoinen silmäkulmajuova. Siivet ovat väriltään ruskeat. Kurkku on valkoinen. Pyrstön keskihöyhenet ovat muita höyheniä pidemmät ja teräväkärkiset. Linnun pyrstön uloimmat höyhenet ovat valkoreunaiset. == Levinneisyys ja elinympäristö == Andienpiikkipyrstön levinneisyysalue Andeilla on kaksiosainen. Pohjoinen esiintymisalue ulottuu Venezuelan eteläosasta Kolumbian kautta Ecuadoriin. Eteläinen levinneisyysalue ulottuu Boliviasta Pohjois-Peruun. Lajin elinympäristöä ovat kosteat ruohomaat, metsien reunat ja pensaikot. Andienpiikkipyrstön elinalueet sijaitsevat yleensä 3 000–4 500 metrin korkeudella meren pinnasta. == Elintavat ja ravinto == Andienpiikkipyrstöt elävät yleensä pareittain tai pieninä ryhminä. Laji viettää paljon aikaa liikkuen pensaiden lehtien joukossa. Linnun pesimäkausi kestää syyskuusta helmikuulle. Pesä sijaitsee ruohikossa tai talojen räystäiden alla. Naaras munii kaksi valkoista munaa. Andienpiikkipyrstön ravinto koostuu hyönteisistä. == Lähteet == Luokka:Piikkipyrstöt
Gribojedovin kanava

Gribojedovin kanava (; vuoteen 1923 saakka Katariinan kanava, ven. Екатери́нинский кана́л, Jekaterininski kanal) on Nevan suiston kanava Pietarissa Venäjällä. Sen pituus on 5 kilometriä ja leveys 32 metriä. Kanava on kaivettu entisen Krivuša-joen uomaan, jonka alkupää yhdistettiin vuonna 1739 Moikaan. Se alittaa Nevan valtakadun, Gorohovaja-kadun ja Voznesenski- prospektin, ohittaa Krjukovin kanavan ja laskee Fontankaan entisen Kaljulan kylän luona. Vuosina 1764–1790 kanavaa syvennettiin ja sen molemmin puolin rakennettiin graniittiset rantakadut. Alkupään rannat puettiin graniittiin vuosina 1954–1956. Gribojedovin kanavan ylittää 21 siltaa, joista monet ovat rakennustaiteen muistomerkkejä. Sen varrella sijaitsevat Venäläisen museon Benois-siipi, Singerin talo, Kazanin katedraali, Pietarin talous- ja finanssiyliopisto ja Pyhän Nikolaoksen merikatedraali. Kanavan rannalla ovat asuneet Aleksandr Gribojedov, josta se on saanut nimensä, Nikolai Gogol, Nikolai Tšernyševski, Fjodor Dostojevski ja Ilja Repin. Keisari Aleksanteri II haavoittui kuolettavasti rantakadulla tehdyssä pommiattentaatissa. Vuosina 1883–1907 murhapaikalle rakennettiin Kristuksen ylösnousemuksen katedraali. ==Lähteet== == Aiheesta muualla == Luokka:Pietarin joet ja kanavat Luokka:Nevan alue
Arpajako

Arpajako on jo keskiaikaisissa laeissa ollut menettely perinnön jakamiseksi. Siinä perittävä omaisuus jaettiin samanarvoisiin osiin ja määrättiin arvalla, minkä osuuden kukin perillinen sai. Arpajakoa käytettiin, jos perilliset eivät pystyneet sopimaan pesän jaosta. Arpajakoa piti lain mukaan käyttää erityisesti silloin, kun pesään kuului alaikäisiä perillisiä. Myöhemmällä ajalla muunkinlainen perinnönjako oli oikeuskäytännön mukaan mahdollinen, jos voitiin osoittaa alaikäisten saaneen heille lain mukaan kuuluneen perintöosuuden.KKO:n päätös 14.11.1921, Lakimies 1922 sivu 105. Uusi tietosanakirja, Tietosanakirja oy 1960–1966.Suomalainen tietosanakirja, Weilin+Göös 1989–1993. Arpajaosta säädettiin vuoden 1734 lain perintökaaren 12 luvussa. Se kumottiin uudella perintökaarella (40/1965), joka tuli voimaan vuoden 1966 alussa.Laki perintökaaren voimaanpanosta, 41/1965. Uudessa perintökaaressa ei enää käytetty arpajakoa, vaan se siirtyi historiaan. ==Lähteet== Luokka:Oikeushistoria Luokka:Perheoikeus
Groix’n taistelu

Groix’n taistelu oli Ranskan vallankumoussotiin liittyvä meritaistelu Ranskan länsirannikolla 23. kesäkuuta 1795 Louis Thomas Villaret de Joyeusen johtaman Ranskan laivaston ja Alexander Hoodin johtaman Britannian kuninkaallisen laivaston välillä. Alexander Hoodin laivasto-osastoon kuului neljätoista linjalaivaa, joista lippulaivana toimi 100-tykkinen ensimmäisen luokan linjalaiva HMS Royal George. Vara-amiraali Villaretin komennossa oli kaksitoista linjalaivaa. Taistelu kesti ainoastaan kaksi tuntia 40 minuuttia, jona aikana kolme ranskalaisalusta vallattiin. Taistelu keskeytyi, kun taistelevat osastot ajautuivat liian lähelle rannikkoa. == Laivastot == Kuninkaallinen laivasto Alus tykkejä komentaja Huom! Royal George 100 William Domett amiraali Hoodin lippulaiva Queen Charlotte 100 Sir Andrew Snape Douglas - Queen 98 William Bedford vara-amiraali Sir Alan Gardner London 98 Edward Griffith vara-amiraali John Colpoys Prince of Wales 98 John Bazely kontra- amiraali Henry Harvey Prince 98 Charles Powell Hamilton - Barfleur 98 James Richard Dacres - Prince George 98 William Edge - Sans Pareil 80 William Browell vara-amiraali lordi Hugh Seymour Valiant 74 Christopher Parker - Orion 74 James Saumarez - Irresistible 74 Richard Grindall - Russell 74 Thomas Larcom - Colossus 74 John Monkton - Thalia 36 lordi Henry Paulet - Nymphe 36 George Murray - Aquilon 32 Robert Barlow - Astraea 32 Richard Lane - Babet 20 Edward Codrington - Maegera - Henry Blackwood polttolaiva Incendiary - John Draper polttolaiva Charon - Walter Locke sairaalalaiva Argus - - loggertti Dolly - - loggertti Ranskan laivasto Alus tykkejä komentaja Huom! Peuple Souverain 118 - vara-amiraali Louis Thomas Villaret de Joyeuse Alexandre 74 Francois-Charles Guillemet vallattu Droits de l'Homme 74 - - Formidable 74 Charles-Alexandre Durand-Linois vallattu Fougueux 74 - - Jean Bart 74 - - Mucius 74 - - Nestor 74 - - Révolutionnaire - - - Redoutable 74 - - Tigre 74 Jacques Bedout vallattu Wattignies 74 - - Zélé 74 - - == Lopputulos == Ranskalaiset menettivät kolme linjalaivaa, jotka britit valtasivat. ==Lähteet== * Luokka:1795 Luokka:Meritaistelut Luokka:Yhdistyneen kuningaskunnan taistelut Luokka:Ranskan vallankumoussotien taistelut Luokka:Morbihan
Paksunokkabulbulit

Paksunokkabulbulit (Spizixos) on bulbulien heimoon kuuluva varpuslintusuku. Paksunokkabulbulien sukuun kuuluu BirdLifen mukaan kaksi lajia: * Harmaaotsabulbuli (Spizixos canifrons) * Valkokaulusbulbuli (Spizixos semitorques) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Spizixos Luokka:Bulbulit
Moika

Moika (, aikaisempi nimitys Mja, Мья) on Nevan suuhaara Pietarissa Venäjällä. Sen pituus on 4,67 kilometriä, suurin leveys 40 metriä ja suurin syvyys 3,2 metriä. 1700-luvun alkuun saakka Moika sai alkunsa nykyisen Mars-kentän tienoilla sijainneesta suosta. Vuonna 1711 se yhdistettiin Fontankaan. Joki virtaa Amiraliteetin saaren eteläpuolitse ja laskee Suureen Nevaan lähellä sen suuta. Joutsen- ja Talvi-kanavat yhdistävät Moikan Nevaan ja Krjukovin kanava Gribojedovin kanavaan sekä Fontankaan. Vuosina 1798–1811 rakennettiin graniittiset rantakadut, joita vuonna 1975 jatkettiin Prjažka-joelle saakka. Moikan ylittää 14 siltaa, joista monet ovat rakennustaiteen muistomerkkejä. Joen varrella sijaitsevat mm. Mikaelinlinna, Pyöreä tori, keisarillinen Tallivirasto, Stroganovin palatsi, Razumovskin palatsi, Jusupovin palatsi ja Uuden Hollannin varastoalue. Moikan rantakadulla talossa numero 12 asui ja kuoli runoilija Aleksandr Puškin. Vuodesta 1925 lähtien siellä toimii hänelle omistettu kotimuseo. ==Lähteet== Luokka:Pietarin joet ja kanavat Luokka:Nevan alue Luokka:Suuhaarat
Dream Team

Dream Team () voi tarkoittaa muun muassa seuraavia asioita: * Erilaisia urheilujoukkueiden kokoonpanoja: ** The Dream Team, yhdysvaltain koripallomaajoukkue Barcelonan kesäolympialaisissa vuonna 1992 * Dream Team, brittiläinen televisiosarja * The Dream Team, 1990-luvun alussa aktiivisesti toiminut piraattiryhmä * Dream Team Cheerleaders, suomalainen cheerleading- seura
Hallintopakko

Hallintopakko tarkoittaa niitä viranomaisen käytettävissä olevia hallinnollisia keinoja, joita tarvitaan, kun hallintopäätöksiin sisältyviä velvoitteita ei täytetä vapaaehtoisesti. Velvoitteita ovat esimerkiksi käskyt, kiellot ja lupaehtojen rajoitukset. Hallinnolliset pakkokeinot jaetaan uhkiin, voimakeinoihin ja ulosottoon. Ne voidaan luokitella myös välillisiin ja välittömiin pakkokeinoihin sen mukaan, kuinka hallintopakko kohdistuu asianosaiseen tai muunlaiseen kohteeseen. Välittömiä pakkokeinoja käytettäessä kohdetta ei pyritä taivuttamaan toteuttamaan velvoite itse, vaan käytetään voimakeinoja. Välillisiä pakkokeinoja käytettäessä pyritään uhkaa käyttämällä vaikuttamaan kohteeseen, jotta tämä suorittaisi velvoitteen itse.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 211–213. Välillisiä pakkokeinoja ovat keskeyttämisuhka, teettämisuhka ja uhkasakko, joihin kaikkiin liittyy kirjallinen menettely. Keskeinen säädös on uhkasakkolaki (1113/1990). Tehosteen asettaa aluehallintovirasto yleisen toimivallan käyttäjänä tai muu viranomainen erityissäännöksen nojalla. Uhkasakossa päävelvoitetta tehostetaan maksuvelvoitteen uhkalla. Teettämisuhkassa uhataan sillä, että tekemättä jätetty velvoite teetetään vieraalla laiminlyöjän kustannuksella. Keskeyttämisuhkassa uhataan toiminnan estämisellä. Voimakeinojen yhteydessä julkista valtaa käytetään välittömästi ilman etukäteistä kirjallista hallintopäätöstä. Tällöin ei yleensä noudateta hallintomenettelyn säännöksiä. Tavallisesti velvoitteen asettaneen viranomaisen on pyydettävä virka-apua toimivaltaiselta viranomaiselta, jotta voimakeinot voidaan toteuttaa. Yleensä virka-apua antaa poliisi, tullilaitos tai ulosottomies. Ulosottoa käytetään etenkin verojen ja julkisten maksujen täytäntöönpanoon. Hallinnollisia turvaamistoimia ovat pakkohoito, huostaanotto, eristäminen ja säilöönotto. Esineisiin tai omaisuuteen kohdistuva turvaamistoimi on toimenpidekielto. ==Lähteet== Luokka:Hallinto-oikeus
Hunajabulbulit

Hunajabulbulit (Baeopogon) on bulbulien heimoon kuuluva varpuslintusuku. Hunajabulbulien sukuun kuuluu BirdLifen mukaan kaksi lajia: * Hunajabulbuli (Baeopogon indicator) * Kameruninhunajabulbuli (Baeopogon clamans) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Baeopogon Luokka:Bulbulit
AppleScript

AppleScript on Applen kehittämä komentosarjakieli, joka on Mac OS -käyttöjärjestelmässä mukana. Appleskriptillä voi hallita ohjelmia, tietokantoja, verkkoja, verkkopalveluita ja käyttöjärjestelmää itseään. Sen lähtökohtana on nopeuttaa ja yksinkertaistaa käyttäjän toistuvia toimintoja. Luokka:MacOS Luokka:Apple
Aleksei Zagornyi

Aleksei Zagornyi (, s. 31. toukokuuta 1978 Jaroslavl, Venäjän SFNT, Neuvostoliitto) on venäläinen moukarinheittäjä. Zagornyi karsiutui loppukilpailusta Sydneyn olympialaisissa 2000. Münchenin EM-kilpailuissa 2002 hän oli yhdestoista, mutta putosi loppukilpailusta sekä Pariisin 2003 että Osakan 2007 MM-kilpailuissa. Berliinin MM-kilpailuissa 2009 hän sai pronssia tuloksella 78,09. IAAF:n yleisurheilufinaalissa hän sijoittui samana vuonna neljänneksi. Zagornyi voitti hopeaa Helsingin EM-kilpailuissa 2012 tuloksella 77,40, mutta karsiutui loppukilpailusta Lontoon olympialaisissa. Viitattu 6.9.2012. Zagornyi heitti ennätyksensä 83,43 Adlerissa 10. helmikuuta 2002. == Lähteet == Luokka:Venäläiset moukarinheittäjät Luokka:Vuonna 1978 syntyneet Luokka:Elävät henkilöt
24P/Schaumasse

24P/Schaumasse on periodinen komeetta, jonka löysi Alexandre Schaumasse 1. joulukuuta 1911 Ranskan Nizzassa. 22. maaliskuuta 2010 se ohitti Ceresin vain 0,025 AU:n etäisyydeltä, ja 29. tammikuuta 2059 se ohittaa Maan 0,27 AU:n etäisyydeltä. Sen kiertoaika on 8,25 vuotta. == Lähteet == * JPL Small-Body Database Browser: 24P/Schaumasse * IAU Minor Planet Center: Periodic Comet Numbers Luokka:Komeetat
Vaihdantakollisio

Vaihdantakollisio on oikeudellinen ristiriita, joka syntyy käytettäessä omistajan kompetenssia varallisuusoikeuksien vaihdannassa. Omistajan kompetenssi tarkoittaa esineoikeudessa omistajan oikeudellista valtaa siirtää varallisuutta omistuspiiristä toiseen. Esineoikeudessa käytetään usein kollision käsitettä ilman lisämäärettä vaihdanta, vaikka lisämääre rajaakin käsitteen ulkopuolelle kompetenssin käytön esimerkiksi viranomaisratkaisun antamiseen. Vaihdantakollisio-käsitettä ei käytetä lainsäädännössä, vaan se liittyy oikeustieteeseen. Vaihdantakollisiossa voittaneen osapuolen sanotaan saaneen dynaamista suojaa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 932–933. Vaihdantakollisiossa on tavallisesti ongelmana se miten oikeusperuste sitoo osapuolia sivullissuhteissa. Vaihdantakollisio voi johtua omistajan oikeusperusteen virheestä, kuten esimerkiksi siitä, että myyjän saanto on pätemätön. Tällöin ostajan saantoa rasittaa kompetenssitehottomuus. Myyjän määräämistoimet saattavat olla myös keskenään ristiriidassa, kuten esimerkiksi myytäessä sama esine kahdelle ostajalle. Kompetenssitehottomuus rasittaa tällöin jälkimmäisen ostajan saantoa. Tällaisia kompetenssivirheistä johtuvia vaihdantakollisioita nimitetään myös oikeudellisiksi kollisioiksi. Vaihdantakollisio syntyy myös silloin, kun varallisuusoikeudellisen määräämistoimen kohteen arvo tai kompetenssin käyttäjän varallisuus ei riitä kaikkien vaateiden täyttämiseen. Tällaista kollisiota nimitetään myös taloudelliseksi kollisioksi. Sellainen syntyy esimerkiksi silloin, kun pakkohuutokaupassa tarjottu hinta on niin alhainen, ettei kaikkia oikeuksia voida toteuttaa. ==Lähteet== Luokka:Esineoikeus
Wide Open Spaces

Wide Open Spaces on yhdysvaltalaisen Dixie Chicks -yhtyeen albumi vuodelta 1998. Albumi on yhtyeen ensimmäinen albumi, jolla on mukana laulaja Natalie Maines. Wide Open Spaces on Dixie Chicksin läpimurtoalbumi, ja on edelleen yhtyeen parhaiten myynyt levy. Albumia on myyty Yhdysvalloissa 12 miljoonaa kappaletta. Albumi nousi Yhdysvaltain albumilistalla sijalle 4. Albumilta julkaistiin useita menestyneitä singlejä, mm. "There's Your Trouble" ja "Wide Open Spaces". Albumi sai parhaan countryalbumin Grammy-palkinnon vuonna 1999. Lisäksi kappale "There's Your Trouble" voitti myös Grammyn. == Kappaleet == # I Can Love You Better – 3:53 # Wide Open Spaces – 3:44 # Loving Arms – 3:37 # There’s Your Trouble – 3:10 # You Were Mine – 3:37 # Never Say Die – 3:56 # Tonight the Heartache’s on Me – 3:25 # Let ’Er Rip – 2:49 # Once You’ve Loved Somebody – 3:28 # I’ll Take Care of You – 3:40 # Am I the Only One (Who's Ever Felt This Way?) – 3:25 # Give It Up or Let Me Go – 4:55 == Singlet == * ”I Can Love You Better” (1997) * ”There’s Your Trouble” (1998) * ”Wide Open Spaces” (1998) * ”Let ’Er Rip” (1999) * ”Tonight the Heartache’s On Me” (1999) * ”You Were Mine” (1999) == Arvostelut == * Allmusic: Allmusic review == Lähteet == Luokka:Vuoden 1998 albumit Luokka:Dixie Chicksin albumit
Fly (Dixie Chicksin albumi)

Fly on yhdysvaltalaisen Dixie Chicks -yhtyeen albumi vuodelta 1999. Albumi nousi Yhdysvaltain albumilistan kärkeen. RIAA on myöntänyt sille kymmenkertaisen platinalevyn Yhdysvalloissa. Fly sai parhaan countryalbumin Grammy-palkinnon vuonna 2000. Lisäksi kappale "Ready to Run" voitti myös Grammyn. ==Kappaleet== # Ready to Run -- 3:52 # If I Fall You're Going Down with Me -- 3:05 # Cowboy Take Me Away -- 4:51 # Cold Day in July -- 5:12 # Goodbye Earl -- 4:19 # Hello Mr. Heartache -- 3:49 # Don't Waste Your Heart -- 2:49 # Sin Wagon -- 3:41 # Without You -- 3:32 # Some Days You Gotta Dance -- 2:30 # Hole in My Head -- 3:22 # Heartbreak Town -- 3:53 # Let Him Fly -- 3:07 == Singlet == * ”Ready to Run” * ”Cowboy Take Me Away” * ”Without You” * ”Goodbye Earl” * ”Cold Day in July” * ”Heartbreak Town” * ”Some Days You Gotta Dance” * ”If I Fall You're Going Down with Me” == Arvostelut == * Allmusic: Allmusic review * Entertainment Weekly: A–Entertainment Weekly * PopMatters: PopMatters * Rolling Stone: Rolling Stone == Lähteet == Luokka:Vuoden 1999 albumit Luokka:Dixie Chicksin albumit